ROMÂNIA

JUDEŢUL BUZĂU

MUNICIPIUL BUZĂU

CONSILIUL LOCAL

**PROIECT DE HOTĂRÂRE NR. 204 din data de 07 august 2018**

pentru restricționarea accesului autovehiculelor în Parcul Crâng

 din municipiul Buzău

Consiliul Local al Municipiului Buzău, județul Buzău, întrunit în ședință ordinară:

 Având în vedere:

- expunerea de motive a primarului municipiului Buzău, înregistrată sub numărul 242/CLM/07.08.2018, prin care se propune restricționarea accesului autovehiculelor în Parcul Crâng din municipiul Buzău;

 - raportul Serviciului Gospodărie Urbană și Protecția Mediului nr. 22665/07.08.2018;

- avizul Comisiei pentru patrimoniu şi activităţi economico-financiare a Consiliului Local al Municipiului Buzău;

- avizul comisiei pentru administraţie publică, juridică şi de disciplină, apărarea ordinii publice, respectarea drepturilor şi libertăţilor cetăţenilor a Conisiliului Local al Municipiului Buzău**;**

- avizul Comisiei pentru amenajarea teritoriului, urbanism, realizarea lucrărilor publice, protecția mediului și turism a Consiliului Local al Municipiului Buzău;

- prevederile Legii nr. 52/2003 privind transparența decizională în administrația publică;

 În temeiul art. 36, alin. (2), lit. c), art. 45, alin. (1) și art. 115, alin. (1), lit. b) din Legea nr. 215/2001 a administratiei publice locale, republicată,

**H O T Ă R Ă Ș T E :**

 **Art.1.** - Se aprobă restricționarea accesului tuturor categoriilor de autovehicule în Parcul Crâng din municipiul Buzău;

**Art.2.**- Societățile comerciale care își desfășoară activitatea în Parcul Crâng pot face aprovizionarea zilnic între orele 0600 – 0900;

**Art.3.**- Operatorii economici care organizează evenimente în week-end și în zilele de sărbători legale beneficiază de câte 10 permise de acces fiecare, valabile în intervalul sâmbătă orele 1900 – duminică orele 0600 și duminică orele 1900 – luni orele 0600, respectiv în ziua de sărbătoare legală orele 1900 - a doua zi orele 600

-În aceleași zile și intervale orare este permis și accesul taximetrelor;

**Art.4.-** Beneficiarii de permis au obligația de a-l afișa la loc vizibil și de a parca autovehiculele doar în spațiile special amenajate limitrofe restaurantelor;

**Art.5.** - Se aprobă modelul de permis menționat la art. 2 conform anexei care face parte integrantă din prezenta hotărâre.

**Art.6**. – Accesul în Parcul Crâng pe aleea dinspre strada General Grigore Baștan este permis doar autovehiculelor aparținând Societății Comerciale “Urbis Serv” S.R.L Buzău și Primăriei Municipiului Buzău;

**Art.7**.- Se exceptează de la prevederile art. 1 vehiculele care aparțin Poliției Locale Buzău, Inspectoratului de Poliție Județean Buzău, Inspectoratului pentru Situații de Urgență “Neron Lupașcu” al județului Buzău, Inspectoratului Județean de Jandarmi Buzău, precum și vehiculele specializate ale Companiei de Apă S.A. Buzău, RER SUD S.A Buzău, Urbis Serv S.R.L. Buzău și Societatea de Distribuție a Energiei Electrice Muntenia Nord S.A.- Sucursala de Distribuție a Energiei Electrice Buzău, precum și ale Primăriei Municipiului Buzău.

**Art.8**.- Nerespectarea prevederilor art. 2, 3 și 4 se sancţionează cu amendă contravenţională cuprinsă între 1.000 – 1.500 lei pentru persoane ﬁzice şi 1.500 – 2.500 lei pentru persoane juridice.

 **Art.9.**- Primarul municipiului Buzău, prin intermediul Serviciului Gospodărie Urbană și Protecția Mediului precum și Direcția Poliția Locală Buzău, vor aduce la îndeplinire prevederile prezentei hotărâri.

**INIȚIATOR,**

**PRIMAR**

Constantin Toma

 **AVIZAT PENTRU LEGALITATE:**

 **SECRETARUL MUNICIPIULUI BUZĂU,**

Eduard Pistol

 **ANEXA**

**la Hotărârea Consiliului Local al Municipiului Buzău nr.\_\_\_\_\_\_\_**

 **din data de \_\_\_\_\_\_\_\_\_\_\_\_\_\_\_\_\_**

 **ROMÂNIA**

 **JUDEȚUL BUZĂU**

**MUNICIPIUL BUZĂU VALABIL :**

 **PRIMĂRIA DE LA:\_\_\_\_\_\_\_\_\_\_\_\_\_\_\_\_\_\_\_\_**

**Nr.** \_\_\_\_\_\_\_\_\_\_\_\_\_  **PÂNĂ LA: \_\_\_\_\_\_\_\_\_\_\_\_\_\_\_\_\_**

**AUTORIZAȚIE SPECIALĂ DE ACCES**

**Nr. \_\_\_\_\_\_\_\_\_\_\_\_\_**

**AGENT ECONOMIC :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Acces în Parcul Crâng în intervalul :**

* **Sâmbăta orele 1900 – duminică orele 0600**
* **Duminică orele 1900 – luni orele 0600**
* **sărbători legale - orele 1900 - a doua zi orele 600**

**Parcare obligatorie în spațiul special amenajat !**

**Titularul este obligat să afișeze prezenta autorizație la loc vizibil pe toată durata prezenței în Parcul Crâng.**

**PRIMAR,**

**Constantin Toma**

 ROMÂNIA

 JUDETUL BUZĂU

 MUNICIPIUL BUZĂU

 **- P R I M A R -**

 Nr. 242 /CLM/07.08.2018

 **EXPUNERE DE MOTIVE**

la proiectul de hotărâre pentru restricționarea accesului autovehiculelor

 în Parcul Crâng din municipiul Buzău

În conformitate cu prevederile Ordonanței de urgență a Guvernului României nr. 195 din 12 decembrie 2002 (republicată) privind circulația pe drumurile publice Legii nr. 215/2001 a administrației publice locale, republicată, consiliul local are atribuții privind administrarea domeniului public.

Datorită faptului că în ultima perioadă de timp s-a constatat că cele 2 alei de acces în Parcul Crâng din municipiul Buzău, respectiv aleea dinspre Kaufland și cea dinspre strada General Baștan, sunt ocupate de autoturisme în anumite perioade ale zilei, precum și în week-end când se organizează evenimente la restaurantele din zonă, și devin inaccesibile aprovizionării cu marfă și traficului pietonal, propunem restricționarea accesului tuturor categoriilor de autovehicule în Parcul Crâng din municipiul Buzău, accesul pentru aprovizionare și în timpul evenimentelor fiind permis după un anumit program.

Susținem această propunere ținând cont de faptul că prin Hotărârea Consiliului Județean Buzău nr. 13 din 23 iunie 1995 Parcul Crâng din municipiul Buzău a fost declarat arie (zonă) protejată de interes județean, unde există specii rare precum stejari seculari, laleaua de crâng și chiparosul de baltă, arbori care sunt supuși în prezent unei acțiuni de uscare datorită poluării prin traficul rutier, cât și prin vătămare, datorită delictelor silvice și accesibilității publice.

Față de cele prezentate mai sus, s-a întocmit alăturatul proiect de de hotărâre, cu rugămintea de a fi adoptat în forma prezentată.

**PRIMAR,**

Constantin Toma

ROMÂNIA

JUDEŢUL BUZĂU

MUNICIPIUL BUZĂU

- Serviciul Gospodărie Urbană

și Protecția Mediului -

Nr. 22665 /07.08.2018

 **RAPORT**

 la proiectul de hotărâre pentru restricționarea accesului autovehiculelor în Parcul Crâng din municipiul Buzău

Având în vedere faptul că prin Hotărârea Consiliului Județean Buzău nr. 13 din 23 iunie 1995 Parcul Crâng din municipiul Buzău a fost declarat arie (zonă) protejată de interes județean, locație unde putem găsi specii rare precum stejari seculari, laleaua de crâng și chiparosul de baltă, trebuie luate unele măsuri în vederea prevenirii și stopării uscării acestor arbori datorită poluării prin traficul rutier, cât și prin vătămare, datorită delictelor silvice și accesibilității publice.

 În acest sens propunem restricționarea accesului tuturor categoriilor de autovehicule în Parcul Crâng din municipiul Buzău, ținând cont și de faptul că cele două alei de acces pentru autovehicule sunt în anumite perioade de timp complet blocate, iar accesul pentru aprovizionare și organizarea evenimentelor să se desfășoare astfel:

- societățile comerciale care își desfășoară activitatea în Parcul Crâng pot face aprovizionarea zilnic între orele 0600 – 0900 ,

- operatorii economici care organizează evenimente în week-end și în zilele de sărbători legale beneficiază de câte 10 permise de acces fiecare, valabile în intervalul sâmbătă orele 1900 – duminică orele 0600 și duminică orele 1900 – luni orele 0600, respectiv în ziua de sărbătoare legală orele 1900 - a doua zi orele 600 ;

-în aceleași zile și intervale orare este permis și accesul taximetrelor;

 Accesul în Parcul Crâng pe aleea dinspre strada General Grigore Baștan este permis doar autovehiculelor aparținând societății URBIS SERV SRL Buzău și Primăriei Buzău.

 În sensul celor de mai sus, s-a elaborat alăturatul proiect de hotărâre, cu rugămintea de a fi promovat pe ordinea de zi a şedinţei Consiliului Local al Municipiului Buzău, în vederea adoptării lui.

 **Sef Serviciu,**

 Anișoara Preda